kardosdrur/scandi-wiki huggingface dataset:
Susanne Staun

Susanne Staun (født 31. december 1957, Frederiksberg Kommune, Sjælland), cand.phil. i engelsk sprog og litteratur fra Københavns Universitet og M.Sc. i journalistik, er en dansk forfatter som blandt andet er kendt for krimiserien om adfærdspsykologen Fanny Fiske. Bogen Døderummet var af Danmark nomineret som kandidat til den skandinaviske kriminallitteraturpris, Glasnøglen, i 2011.

Bibliografi 
 Sådan lyder en salonriffel (1998)
 Som arvesynden (1999)
 Gratis frokost (1999)
 Bebudelsen i antologien Historien om Jesus og Jesus i historien (red. Marianne Aagaard Skovmand), 1999. Essay.
 Liebe (2000)
 Blå hav (2001)
 Mit smukke lig (2002)
 Langt fra mig (2003)
 Martas hjerte (2004)
 Skadestuen (2005)
 Mine piger (2008)
 Før jeg dør (2009)
 Mit smukke lig (2009)
 Døderummet (2010)
 Hilsen fra Rexville (2011)
 Helt til grænsen (2013)
 Fuck, en lækker røv (2015)
 Velkommen til mit mareridt (2015)
 Kort & cool (2016)
 Mediernes møgkællinger (2017)

Priser og legater 
2002: Statens Kunstfond. Arbejdslegat

2005: Statens Kunstfond. 3-årigt stipendium

2010: Bedste Kriminalroman (Det Danske Krimiakademi): Døderummet (roman)

2011: Haldald Mogens-Prisen: Døderummet (roman)

2016: Mathildeprisen: For Stauns kamp for ligestilling mellem mænd og kvinder i forhold til Forældreansvarsloven.

Eksterne henvisninger 

 Susanne Stauns hjemmeside 

Krimiforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Personer i Kraks Blå Bog
Svend Andersen

Sven eller Svend Andersen er navnet på flere personer:

 Svend Andersen (Danske Lloyd) (1889-1951) – dansk direktør for Danske Lloyd
 Sven Andersen (1910-1973) – dansk veterinærinspektør
 Svend Andersen (Hafnia-Haand i Haand) (1913-2001) – dansk aktuar og vicedirektør i Hafnia-Haand i Haand
 Svend Andersen (arkitekt) (1914-) – dansk afdelingsarkitekt
 Svend Andersen (nationalbankdirektør) (1915-2003) – dansk direktør i Danmarks Nationalbank
 Svend Andersen (ankechef) (født 1919) – dansk ankechef
 Svend Andersen (Jydsk Rengøring) (1923-2001) — stifter af og direktør for Jydsk Rengøring
 Svend Andersen (zoo-direktør) (1923-2001) – dansk direktør for Zoo København 1956-1969
 Svend Andersen (fodboldspiller) (1928-1994) – tidligere dansk fodboldspiller
 Svend Andersen (politiker) (født 1946) – dansk politiker og medlem af Folketinget
 Svend Andersen (teolog) (født 1948) – dansk dr.theol. og professor
 Svend Andersen (atlet) – tidligere dansk atlet

Desuden:
 Svend Olaf Andersen (1887-1965) – dansk embedsmand
 Svend E.E. Andersen (1896-1975) – dansk civilingeniør og fabriksinspektør
 Svend Orhammer Andersen (1905-1996) – dansk rektor for Århus Akademi
 Svend Th. Andersen (1926-2009) – dansk statsgeolog
 Svend Olav Andersen (født 1929) – tidligere professor i zoofysiologi ved Københavns Universitet
 Svend Aage Andersen – flere personer
 Sven Jørn Andersen (1937-1998) – dansk museumsdirektør
St Albans

St Albans er en by i Hertfordshire i England, omkring 35 kilometer nord for London. Den er hovedby og største by i distriktet af samme navn. I romersk tid lå byen Verulamium sydvest for den nuværende by. 

Byens navn kommer fra den første kendte kristne martyr på de britiske øer, Sankt Alban. Domkirken, der er opkaldt efter ham, er et af byens vigtigste landemærker.

Se også 
 St Albans School
 Det 1. slag ved St Albans (22. maj 1455)
 Det 2. slag ved St Albans (22. februar 1461)

Eksterne henvisninger 

 
 St Albans i Domesday Book

Byer i England
Cities i Østengland
Distrikter i Østengland
Hertfordshire
Poul Carit Andersen

Poul Carit Andersen (23. marts 1910 i København – 29. september 1982) var en dansk forlægger og forfatter.

Han var søn af inspektør Erik Carit Andersen (død 1951) og hustru Anna f. Larsen (død 1961), tog realeksamen fra Den Classenske Legatskole 1926 og blev ansat på Ejnar Munksgaards Forlag samme år. Han gennemgik den danske boghandlerskole og boghandlerskole i Leipzig og var på studieophold i udlandet 1930-31. I 1940 stiftede han Carit Andersens Forlag og drev selvstændig forlagsvirksomhed.

Han var formand for Den Classenske Legatskoleforening 1930-35 og for Den danske Boghandlermedhjælperforening 1935-40, medlem af bestyrelsen for Sportsflyveklubben 1939-46, medstifter af Dansk Exlibrisselskab, medlem af bestyrelsen for Den Danske Forlæggerforening 1949-52 og medlem af foreningens repræsentantskab, medlem af Boghandlernævnet fra 1970 samt formand for bestyrelsen for Forlaget Trevi A/S og Forlaget Bogvennerne A/S. Han var Ridder af Dannebrog, ridder af Sankt Olavs Orden, af Vasaordenen og af Republikken Italiens Fortjenstorden.

Forfatterskab 
 Smaa Træk af Den Classenske Legatskoles Historie, 1933.
 Henrik Pontoppidan. En Biografi og Bibliografi, 1934.
 Peter Vandrefugls Langfart, 1939.
 Peter Vandrefugl paa Balkan, 1940.
 Valdemar Andersen og Exlibris Kunsten, 1940.
 Ord om Bøger, 1945.
 Ebbe Sadolin, 1951.
 Digteren og Mennesket, 1952.
 Sicilien, 1962.
 Rom på Zoëgas tid. 1783-1809, København: G.E.C. Gads Forlag 1970. 
 Libanon, Fønikernes land, 1971. 
 Livet er en cirkus. En bog om Storm P. og hans tid I, 1972. 
 Livet er en gåde. En bog om Storm P. og hans tid II, 1973.

Litteratur 
 Tage La Cour (red.), En bog til vennen og forlæggeren Poul Carit Andersen, 1960.

Kilder 
 Kraks Blå Bog 1974 (PDF)

Forlæggere fra Danmark
Biografiforfattere fra Danmark
Riddere af Dannebrog
Personer fra København
Riddere af Sankt Olavs Orden
Riddere af Vasaordenen
Personer i Kraks Blå Bog (afdøde)
Dansksprogede forfattere fra Danmark
Carit Andersens Forlag

Carit Andersens Forlag as er et dansk bogforlag, stiftet 1940 af Poul Carit Andersen, der var uddannet hos Munksgaard. Forlaget har udgivet bøger om kulturhistorie og humaniora, men også kriminalromaner.

Forlaget er videreført af Mercantila Publishers og ligger i dag i Værløse.

Eksterne henvisninger 
 Forlagets hjemmeside

Forlag fra Danmark
Etableret i 1940
Meishan

Meishan (kinesisk skrift: 眉山; pinyin: Méishān) er et bypræfektur i den kinesiske provins Sichuan. Det har et areal på 7.186 km², og en befolkning på 3.440.000 mennesker (2007).

Administrative enheder 
Bypræfekturet Meishan har jurisdiktion over et distrikt (区 qū) og 5 amter (县 xiàn).

Eksterne henvisninger 
 Officiel webside  
 Infoside 
 The 'San Su Ci' rock sculptures at the Meishan Hall, Sichuan 1980 

Bypræfekturer i Sichuan
Bianco Luno (forlag)

Forlaget Bianco Luno - ikke at forveksle med trykkeriet Bianco Luno - er et dansk bogforlag etableret i 2003 af journalisten og forfatteren Poul Pilgaard Johnsen med henblik på udgivelse af både fag- og skønlitteratur. Første bog udkom i 2007. Forlaget har udgivet bøger af bl.a. Kathrine Lilleør, Martin Krasnik, Jurij Moskvitin, Anna Libak, Bente Klarlund Pedersen, Ilja Bergh og den amerikanske forfatter Wallace Stegner. Forlagets direktør og ejer er Poul Pilgaard Johnsen (2016).

Virksomheder på Frederiksberg
Forlag fra Danmark
Etableret i 2003
Bianco Luno (flertydig)

Bianco Luno har flere betydninger:

 Bianco Luno (1795-1852) – en dansk bogtrykker
 Bianco Lunos Bogtrykkeri – et dansk bogtrykkeri, stiftet af ovennævnte
 Forlaget Bianco Luno – et dansk forlag
 Bianco Lunos Allé – en gade på Frederiksberg
Ziyang (Sichuan)

Ziyang (forenklet kinesisk: 资阳; traditionel kinesisk: 資陽; pinyin: Zīyáng; Wade-Giles: Tzū-yáng) er et bypræfektur i den kinesiske provins Sichuan. Det har et areal på 7.962 km², og en befolkning på 4.930.000 mennesker (2007).

Administrative enheder 
Bypræfekturet Ziyang har jurisdiktion over et distrikt (区 qū), ett byamt (市 shì) og 2 amter (县 xiàn).

Trafik

Jernbane 
Chengdu-Chongqing-jernbanen betjener området; den fører fra Chengdu til Chongqing.

Vej 
Kinas rigsvej 321 løber gennem området. Den fører fra Guangzhou i provinsen Guangdong via blandt andet Wenzhou og Guilin til Chengdu, hovedstaden i Sichuan.

Eksterne henvisninger 
 Officiel webside
 Infoside 
 Kort over Ziyang 

Bypræfekturer i Sichuan
Ruth Sperling

Ruth von Sperling (født 18. april 1942 i Aalborg) er en dansk journalist, søster til Vibeke Sperling og cand.mag. Peter Vilhelm von Sperling.

Hun er datter af brygmester, daværende salgschef ved bryggeriet Urban, Aalborg, Kurt Ditlev Vilhelm von Sperling (1904-1974) og daværende telefonistinde Grethe Lund Pedersen (1920-1973). Forældrene blev senere skilt, og børnene flyttede med moderen til Skive.

Ruth Sperling blev uddannet journalist på Ritzaus Bureau i 1968 og har siden 1970 haft en lang karriere i DR. Hun var redaktør for P1-programmet Orientering 1991-2004 og forinden var hun Programchef for DR's regioner og i årene 1980-89 var hun chef for DR's interne undervisningsafdeling. Hun er redaktør af P1's magasin "Panorama"

I 2010 medvirkede hun i Jacob Rosenkrands' program Jagten på de røde lejesvende.

Noter 

Personer fra Aalborg
Journalister fra Danmark
Redaktører fra Danmark
Ruth
Ansatte i DR
City of London Police

City of London Politi er City of Londons politistyrke. Den er ikke en del af Metropolitan Police Service, som har ansvaret for resten af Greater London. City of London Politi har ca. 1.200 ansatte, hvoraf 800 er polititjenestemænd. Der er politistationer ved Snow Hill, Wood Street og Bishopsgate. 

Den moderne politistyrke blev stiftet i 1839, da Corporation of London bestemte sig for at modernisere politiet for at undgå at den ældre styrke blev indlemmet i Metropolitan Police. Dens historie går længere tilbage, da den er en direkte efterfølger til City of London Watch som blev grundlagt i det 13. århundrede.

Eksterne henvisninger 

 Officiel hjemmeside 

Politi i Storbritannien
Police
Per Schultz

Per Lykke Schultz (født 16. august 1944) er en dansk journalist og børnebogsforfatter.

Schultz tog lærereksamen i 1967, fik et Danida-legat til studier på Cuba og blev freelancer ved Land og Folk. I 1968 debuterede han som redaktør af Vietnamkrigs-bogen De andres børn.

Siden blev han ansat af Børne- og Ungdomsafdelingen (B&U) under DR, hvor han blev redaktionschef (souschef).
Sideløbende arbejdede han for Unge Pædagoger og BUPLs blad Børn og Unge.
På DR var han blandt andet manuskriptforfatter på flere afsnit af tv-serien Nana.

1983 debuterede han som forfatter med billedbogen Idas familie. Én far i hånden er bedre end .... Han har fået engangsydelser fra Statens Kunstfond i 1976, 1980 og 1981. 1978 blev han medlem af bestyrelsen for Danske Dramatikeres Forbund. 1987 fik han Kulturministeriets Initiativpris for bogen Idas familie – feber skal man ikke spøge med! (sammen med Dorte Karrebæk).

Schultz var tidligere medlem af DKP, men forlod partiet i 1982 sammen med en række andre medlemmer, der var uenige i partiets kulturpolitik. I 2010 medvirkede Schultz i Jacob Rosenkrands' program Jagten på de røde lejesvende.

Referencer

Eksterne henvisninger 
 
 Opslag på Litteraturpriser.dk

Dramatikere fra Danmark
Børnebogsforfattere fra Danmark
Redaktører fra Danmark
Journalister fra Danmark
Ansatte i DR
Politikere fra DKP
Dansksprogede forfattere fra Danmark
Hammelbilen

Hammelbilen eller Hammelvognen er et firehjulet motorkøretøj bygget i København af værkfører Urban Johansen på A.F. Hammels maskinfabrik i København. Bilen er bygget som en hestevogn og har en vandkølet motor med to vandretliggende cylindere på 2720 cm³ og 3,5 hk anbragt under sæderne. Tophastigheden er ca. 10 km/h. Konstruktionstidspunktet er ukendt, men der hersker enighed om, at der er tale om et pionerarbejde, som daterer sig til et af årene 1887-89. 

Bilen blev i 1926 skænket til Danmarks Tekniske Museum af en af A.F. Hammels døtre.

Eksterne henvisninger 
 Opfindermagasinet.dk – Om Hammelbilen 

Biler
Minjiang

Minjiang (kinesisk: 岷江; pinyin: Mín Jiāng) er en 735 km lang flod i provinsen Sichuan i Kina. Den største biflod er den endnu længere flod Dadu.

Min er den vandrigeste biflod til Chang Jiang hvis øvre del den løber ud i ved Yibin (宜宾). Dujiangyan kunstvandingssystemet (都江堰) ligger ved floden. Nær Dujiangyan er Min opdæmmet i Zipingpureservoiret.

Vandløb i Kina
Sichuans geografi
Jacob Mollerup

Jacob Mollerup (født 16. marts 1953 i Nørresundby) er en dansk journalist, der siden 2004 har været programchef samt lytterne og seernes redaktør i DR.

Mollerup er uddannet cand.polit. 1981 og blev 1983 erhvervsreporter på Politiken. Han blev redaktionschef 1988 og 1994 tillige nyhedsredaktør. I 1995-96 var Mollerup på TV-Avisen, hvor han bl.a. medvirkede til at igangsætte magasinprogrammet Penge. Herefter var han 1996-2001 chefredaktør på Dagbladet Information. Fra 2001 til 2004 var han seniorreporter på Berlingske Nyhedsmagasin.

Mollerup var tidligere aktiv kommunist. Han underviste således på Marxistisk OplysningsForbund (MOF) 1979-80, var medlem af DKP og journalist  på Land og Folk. 

I 1978 underviste han sammen med bl.a. Bjørn Erichsen danske kursister på SEDs John Schehr Bezirksparteischule i Rostock-forstaden Lütten Klein. 

Han er formand for Foreningen for Undersøgende Journalistik (FUJ).

Noter 

Chefredaktører fra Danmark
Ansatte i DR
Journalister fra Danmark
Lærere fra Danmark
Politikere fra DKP
Økonomer fra Danmark
Journalister ved Politiken
Personer i Kraks Blå Bog
Thomas Berger

Thomas Louis Berger (født 20. juli 1924 i Cincinnati, Ohio, USA, død 13. juli 2014) var en amerikansk forfatter og journalist.

Berger underviste ved flere universiteter, bl.a. Yale. Debutromanen Crazy in Berlin (1958) introducerede romanfiguren Reinhart som soldat under og lige efter 2. verdenskrig, og han er også hovedperson i Reinhart in Love (1962), Vital Parts (1971) og Reinhart's Women (1981). Berger havde en frodig komisk fantasi, og mange af hans bøger parodierer accepterede forestillinger, bl.a. hans bedste roman, Little Big Man (1964, filmatiseret med Dustin Hoffman i hovedrollen 1970), om indianere og hvide i vesten, Regiment of Women (1973) og kriminalparodien Who is Teddy Villanova (1977). Arthur Rex (1978) er en komisk version af legenden om kong Arthur. Andre romaner bl.a. The Feud (1983), The Houseguest (1988) og Meeting Evil (1992). The Return of Little Big Man, der er en fortsættelse af bogen fra 1964, kom i 1999 og fik en god modtagelse.

Eksterne henvisninger 
 

Romanforfattere fra USA
Personer fra Cincinnati
Humorister fra USA
Journalister fra USA
Benna Moe

Benna Olufine Charlotte Moe  (14. januar 1897 i København – 30. maj 1983 i København) var en dansk organist, sanger og komponist.

Efter at have modtaget privatundervisning i klaver og orgel tog Benna Moe i 1915 organisteksamen ved Det Kongelige Danske Musikkonservatorium, men allerede som 12-årig var hun begyndt at komponere. Hun spillede ved festlige lejligheder på sin skole og skrev i 1913 en ouverture til en opførelse af Johanne Luise Heibergs skuespil En søndag på Amager. På et tidspunkt fik hun også sangundervisning.

I sin karriere som musiker og komponist spredte hun sig over flere genrer. Hun arrangerede orgelkoncertturneer både i Danmark og i Sverige, optrådte som sanger i dansk og svensk radio, ledede et orkester i restauranten National-Scala og midt i 1940’erne var hun bosat i den svenske by Mora som stadskomponist og musikpædagog. I 1948-1950 spillede hun på det såkaldte kinoorgel i den københavnske biograf Palladium og i 1950 ledede hun et svensk militærorkester. Hendes sidste større koncertturné fandt sted i Sverige, da hun var 84 år gammel, og hun spillede helt til sin død.

Musik (ikke komplet) 
Benna Moes musik spilles sjælden efter hendes død, men ved kronprins Frederiks bryllup i 2004 blev der i kirken spillet 3 af hendes orgelstykker: Cantilena, Lovprisningshymne (4.sats af Alpesuite) og Hyrdefløjter (2.sats af Alpesuite)

 over 200 sange i en romantisk stil, 
 en del musik for kirkeorgel, 
 bl.a. Alpesuite (1929)
 en hyldestmarch til kong Gustav 5. af Sverige 
 en bryllupsvals til tronfølgeren prinsesse Margrethe af Danmark
 musik til balletten Hybris (1930)
 stor mængde underholdningsmusik i form af marcher, valse, tangoer og foxtrotter.
 en strygekvartet 1934
 kantate til Odd Fellow Logen i Mora
 et passionsspil
 Six Instructive Studies, Opus 6 & 9 (klaver)
 Koncert-Suite (orgel 1971)
 Cantilena (orgel 1972) 
 Legend (1980)

Kilde 
 Kvindebiografisk leksikon
 Materialer i Det kongelig Bibliotek

Komponister fra Danmark
Organister fra Danmark
Sangere fra Danmark
Personer i Dansk Kvindebiografisk Leksikon
Nelaug Station

Nelaug Station (Nelaug stasjon) er en jernbanestation, der ligger ved indsøen Nelaug i Åmli kommune i Aust-Agder fylke i Norge. Stationen er et knudepunkt mellem Arendalsbanen til Arendal og Sørlandsbanen mod øst til Oslo S og mod vest til Kristiansand og videre til Stavanger.

Stationen blev oprindeligt åbnet i 1910, da den dengang smalsporede Treungenbanen blev forlænget fra Froland til Åmli. I 1935 blev Sørlandsbanen forlænget fra Kragerø til Nelaug. I den forbindelse blev stationen flyttet en kilometer sydpå. Samtidig blev den nedre del af Treungenbanen ombygget til normalspor, så Sørlandsbanens tog kunne fortsætte ad denne til Arendal, der derved blev midlertidig endestation fra 1935 til 1938. I 1938 åbnedes Sørlandsbanen fra Nelaug til Kristiansand. De to dele af Treungenbanen blev efterfølgende til to separate sidebaner. Den nordlige del blev nedlagt i 1967, mens den sydlige del, Arendalsbanen, stadig er i drift.

I mange år var der ingen veje til Nelaug, hvilket gjorde stedet helt afhængig af den togdrift, som det var bygget op omkring. I dag er Fylkesvei 412 med til at give forbindelse til omverdenen, og antallet af jernbaneansatte er blevet reduceret til et minimum. Lokalsamfundet tæller dog stadig ca. 150 indbyggere, der desuden har egen dagligvarebutik.

Litteratur

Eksterne henvisninger 

Stationer på Arendalsbanen
Stationer på Sørlandsbanen
Etableret i 1910
Kjeld Koplev

Kjeld Koplev (født 7. februar 1939 i Aarhus) er en dansk radiojournalist, kulturredaktør og teaterchef, bl.a. kendt fra radioprogrammet Koplevs krydsfelt på DR P1.

Koplev blev født i en jødisk familie, gik i jødisk skole, men meldte sig som 18-årig ud af Mosaisk Trossamfund. Han blev to år senere udlært kok, udlært på Ingeniørhusets restaurant 1959. Kjeld Koplev begyndte at læse Bibelen og bøger af den tyske teolog Dorothee Sölle. Senere blev han præget i kommunistisk retning og meldte sig ind i DKP. Han var journalist på Land og Folk, sad i redaktionen af det mediekritiske blad Pres og skrev jævnligt til Politisk Revy.

1972 efterfulgte han Arne Skovhus som direktør for Fiolteatret og blev i denne stilling i to år.

Dernæst blev han ansat i DR på P1. Han blev fast leder af radioprogrammet Kvart i Fem. Koplev kom med i redaktionen af DRs Ugerevy i Kultur- og Samfundsafdelingen 1980, sammen med Egon Clausen, Lars Persson, Leif Davidsen og Kirsten Jacobsen.

1982 vandt han Borgens børnebogskonkurrence med romanen Stenørkenen (i samarbejde med hustruen Marianne Koester). Det blev begyndelsen på et forfatterskab, der har resulteret i 16 børnebøger, også skrevet sammen med Koester.

Koplev modtog P1-prisen (Brossels Legat) 1994 og Publicistklubbens Jubilæumspris for Koplevs krydsfelt 2001.

I 2001 udgav han erindringsbogen Den kejtede kommunist. Erindringsglimt 1962-65 (Forlaget Forum, ) og i 2006 Journalist på trods – fra knap 40 turbulente år i Danmarks Radio (DR, ).

I 2008 modtog han den kristne dåb i Folkekirken og tog dermed endegyldigt afsked med jødedommen.

I 2010 medvirkende Koplev i Jacob Rosenkrands' program Jagten på de røde lejesvende. Stemningen mellem parterne blev imidlertid så dårlig, at interviewet måtte afbrydes.

Eksterne henvisninger 
 
 Opslag på Litteraturpriser.dk

Debattører fra Danmark
Teaterledere fra Danmark
Børnebogsforfattere fra Danmark
Journalister fra Danmark
Ansatte i DR
Selvbiografer fra Danmark
Personer fra Aarhus
Radioværter fra Danmark
Politikere fra DKP
Redaktører fra Danmark
Jøder fra Danmark
Personer der er konverteret til kristendommen
Kokke fra Danmark
Dansksprogede forfattere fra Danmark
Lars Engels

Lars Engels (født 19. april 1942, død 14. august 2022) var en dansk dokumentarfilmsinstruktør tidligere ansat i DR (1976-2005). Engels lavede flere dokumentarfilm om livets skyggesider, herunder om prostitution og narkomani. Engels' observerende og underspillede fortælleform er blevet betegnet som , ligesom Engels også er blevet sammenlignet med den amerikanske dokumentarist Frederick Wiseman.

Engels var oprindelig kemilærer, bl.a. på Jonstrup Seminarium og på Danmarks Lærerhøjskole, og han udgav lærebøger i kemi. Han var uddannet fra Den Danske Filmskole i 1976. Siden blev han ansat i DR, hvor han instruerede ca. 60 dokumentarfilm. I november 2005 blev han opsagt fra DR. Samme måned modtog han LO's kulturpris på 100.000 kr.

Engels var medlem af hovedbestyrelsen i Dansk-Cubansk Forening, der er kommunistisk præget.

Filmografi 

 Havanas Psykiatriske Hospital, 1974.
 (sammen med Merete Borker) De gale i Havana, 1978.
 Morten maler, 1981.
 Sindslidelser, 1981.
 Et kontor i to etager, 1983.
 (sammen med Lene Bredsdorff og Bjørn Erichsen) Slip freden løs, 1983.
 Fængselsbilleder, 1984.
 Tre historier fra Sølager, 1985.
 Rapport fra Helsingør politistation, 1985.
 Rapport fra et kernekraftværk, 1987.
 Fangersamfundet Scoresbysund, 1987.
 Narko bag tremmer, 1988.
 Hævnen er vor – et portræt af fange nr. 22, Palle Sørensen, 1989.
 Natlæger, 1990.
 I lejligheden ved siden af, 1991.
 Orkanens øje, 1991.
 Klaus Rifbjergs verden, 1991. 
 Pigerne fra Halmtorvet, 1992.
 Alle disse dage, 1993.
 Den store aktion, 1994.
 Et glas vand til Johnie, 1994.
 Havregrød til Egon, 1995.
 Piger i Vestre Fængsel, 1996.
 Dømt til behandling, 1997.
 Breve til justitsministeren, 1998.
 Dommens dag, 1998.
 Historier fra en politistation, 2000-01.
 Pigen, der troede hun kunne flyve, 2004.

Henvisninger

Referencer

Litteratur

Eksterne henvisninger 
 

Filminstruktører fra Danmark
Lærere fra Danmark
Ansatte i DR
Kommunister fra Danmark
Phú Quốc

Phú Quốc er den største ø i Vietnam, beliggende i Thailandbugten. Der er også nogle holme. Administrativt er den et distrikt i provinsen Kiên Giang. Der er 93.000 indbyggere på øen der har et areal på 574 kvadratkilometer. Øen er et populært turistmål med nogle smukke strande; klimaet er tempereret hele året.

Eksterne henvisninger 

Øer i Vietnam
Hans-Georg Møller

Hans-Georg Møller, også kendt som Gorm (født 9. september 1942 i Tandslet på Als) er en dansk journalist og tv-vært.

Gorm, som han kaldes, er uddannet som journalist og kom efter at have været på forskellige dagblade i 1968 til Danmarks Radio. På DR har han virket som vært, producer, tilrettelægger og redaktør på programmer lige fra samfundsmagasinet Kontakt, til Kanal 22 og Lørdagskanalen, det juridiske spørgemagasin Hvad siger loven, kriminalmagasinet Uopklaret, TV-Avisen og TV-sporten. Han var også vært på første runde af Sporløs og konceptudvikler og vært på det historiske spørgeprogram Hvornår var det nu det var?.

Senere blev han nyhedsvært på TV3 og konsulent for TV2 Charlie.

Hans-Georg Møller har optrådt som lærer på kommunikationskurser for kolleger og erhvervsledere i Danmark, Norge, Sverige og Grønland og har skrevet et par bøger om emnet. Han var sejlsportskommentator i forbindelse med OL i Kina.

Han er gift med operasangerinden Kirsten Vaupel.

Sønderjyske Ambassadør Klub 
Hans Georg ”Gorm” Møller blev udnævnt til generalambassadør, mens Asger Reher der stammer fra Aabenraa blev vicegeneralambassadør. Sønderjysk Ambassadør Klub blev stiftet i København.
Æ Synnejysk Forening og Sønderjysk Ambassade Klub er nu fusionerede og hedder nu Synnejysk Ambassade.

Kilder 
 Omtale af fødselsdag 

Journalister fra Danmark
Tv-værter fra Danmark
Ansatte i DR